สวัสดีค่ะ ฝังมาคุมมาได้18วัน หลังจากนั้นก็มีประจำเดือนออกตลอดเลย เป็นปัญหากวนใจมาก เลยอยากทราบว่า ถ้าถอดยาฝังคุมออก ประจำเดือนที่เป็นกระปิบกระปรอยจะหายทันทีมั้ยคะ
สวัสดีค่ะ การยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้นซึ่งเลือดออกกระปริดกระปรอยทางช่องคลอดเป็นผลข้างเคียงที่พบได้บ่อยค่ะ ถ้าเอายาฝังออก ผลข้างเคียงดังกล่าวมาก็อาจจะดีขึ้นโดยเลือดที่ออกมาควรเป็นแบบกระปริดกระปรอย ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อน ไม่ซื้อยาปรับฮอร์โมนหรือยาสตรีใดๆมารับประทานเอง และรีบไปตรวจหาสาเหตุค่ะ